
Aasaanerani aamma ukiaanerani 2026 tuttunniarnissamut umimmanniarnissamullu piffissaliussat pisassiissutillu.
	Aasaanerani aamma ukiaanerani 2026 tuttunniarnissamut umimmanniarnissamullu piffissaliussat pisassiissutillu.


29. Juuni 2026
Sagsnr. 2026-7371
Dok. Nr. 81773062    

Postboks 269

3900 Nuuk

Tlf. (+299) 34 50 00

Fax (+299) 34 63 55
E-mail: apn@nanoq.gl
www.nanoq.gl

Matumuuna aasaanerani ukiaaneranilu 2026-mi piffissaliussat piniarfiusussat, tuttutassiissutit kiisalu umimmattassiissutit aalajangerneqartut nalunaarutigineqarput. 
Tuttunik aamma umimmannik ukiup qanoq ilinera najoqqutaralugu piniarnikkut pitsaanerpaamik atorluaanissaq APNIPN-miit pingaartinneqarpoq. Taamaammat neqit, ammit, qiviut allallu pitsaanerpaamik atorluarnissaat pillugu tuttut sapinngisamik aasaanerani ukiaaneranilu piniarneqartarnissaat umimmaallu aasaanerani, ukiaanerani kiisalu ukiuunerani piniarneqartarnissaat anguniarneqartarpoq.
Naalakkersuisoqarfik tuttunut aamma umimmannut siunnersuinermik nutaamik tigusaqarnikuunngilaq, taamaammallu pisassat aamma piniarnissamut piffissaliussat aalajangerneqartut siorna aalajangerneqartunut sanilliullugit allannguuteqanngillat.
Ivittuuni umimmannik minnerpaaffiliinermik kisitsineq apriili-mi 2024-mi ingerlanneqartoq aamma Kommune Kujallermut umimmannik nuussinerit 2025-mi ingerlanneqartut piniarfimmi tassani umimmattassat amerlassutsimikkut allannguuteqannginnissaannik aalajangerneqartumut tunngaviupput.
Nanortalimmi qulimiguulimmik kisitsineq martsimi 2024-mi ingerlanneqartumi norraat 2022-meersut ikittuinnaat aniguisimanerat paasineqarpoq tamannalu tunngavigalugu tassani pisassat maannakkut allannguuteqassanngitsut aalajangerneqarluni.
Tuttut

1. Piniarfik 2, 3 aamma 4: Inuussutissarsiutigalugu tuttunniarneq 1. aggusti-mi aallartissaaq 31. decembari ilanngullugu ingerlassalluni. Sunngiffimmi tuttunniarneq 1. aggusti-mi aallartissaaq 31. oktobari ilanngullugu ingerlassalluni. Pisassat amerlassutsimikkut killilersugaanngillat. Kulavaat norrallit taamaallaat Piniarfik 3-mi aamma Piniarfik 4-mi piniaqqusaapput.
2.
Piniarfik 1, 5, 6, 7, 8 aamma 11: Inuussutissarsiutigalugu tuttunniarneq 1. aggust-mi aallartissaaq 15. oktobari ilanngullugu ingerlassalluni. Sunngiffimmi tuttunniarneq 1. aggust-imi aallartissaaq 30. septembari ilanngullugu ingerlassalluni. Pisassat amerlassutsimikkut killilersugaanngillat. Kulavaat norrallit piniaqqusaanngillat.
3.
Piniarfik 9 aamma 10 (Kangerluarsorujuk, Nuna Prudhoe aamma Nuna Inglefield): Inuussutissarsiutigalugu aamma sunngiffimmi tuttunniarneq 1. aggusti-mi aallartissaaq 31. decembari ilanngullugu ingerlassalluni. Piniarfik 9-mi pisassat amerlassutsimikkut killilersugaanngillat Piniarfik 10-milu 86-iullutik. Kulavaat norrallit piniaqqusaanngillat.
4.
Piniarfiit tamarmik: Tuttut angutivissat oktobarimi nuliunerup nalaani tippassinnaasut tuttunniarnermi ileqqorissaarnissaq pillugu oktobari naallugu piniaqqusaanngillat.  
Umimmaat

5.
Aqutsiveqarfik Maniitsoq: Piniarfik 1-mi, 2-mi, 3-mi aamma 4-mi inuussutissarsiutigalugu aamma sunngiffimmi umimmanniarneq 1. aggusti-mi aallartissaaq 15. oktobari ilanngullugu ingerlassalluni. 
A) Inuussutissarsiutigalugu piniartunut (akuersissummut umimmaat tallimat) aamma sunngiffimmi piniartunut (akuersissummut umimmaat pingasut) Qeqqata Kommunianeersunut pisassat amerlassutsimikkut killilersugaanngillat. 
B) Inuussutissarsiutigalugu aamma sunngiffimmi piniartunut kommuniniit allaneersunut pisassat ataatsimut katillugit 300-put, Avannaata Kommunianut 50-it, Kommune Qeqertalimmut 50-it, Kommuneqarfik Sermersuumut 180-it kiisalu Kommune Kujallermut 20-it. Inuussutissarsiutigalugu piniartunut umimmaat akuersissummut amerlanerpaamik tallimaasinnaapput, sunngiffimmilu piniartunut umimmaat akuersissummut amerlanerpaamik pingasuusinnaallutik. 
C) Tiggaat tammajuitsussanik piniartitsinermi piniagassat aamma kulavaat norrallit piniaqqusaanngillat.
6.
Aqutsiveqarfik Sisimiut: Inuussutissarsiutigalugu aamma sunngiffimmi killilimmik umimmanniarneq 1. aggusti-mi aallartissaaq 15. oktobari ilanngullugu ingerlassalluni. Sisimiut aqutsiveqarfianut pisassat 300-put Kangaatsiamullu aqutsiveqarfianut 100-llutik. Tiggaat tammajuitsussanik piniartitsinermi piniagassat aamma kulavaat norrallit piniaqqusaanngillat.
7.
Umimmaqarfik Naternaq: Inuussutissarsiutigalugu aamma sunngiffimmi umimmanniarneq 1. aggust-imi aallartissaaq 15. oktobari ilanngullugu ingerlassalluni umimmattassiissutillu 120-upput aqutsiveqarfinnut Ilulissat-nut, Qasigiannguit-nut, Qeqertarsuaq-mut, Aasiaat-nut kiisalu Kangaatsiaq-mut agguataarneqareersut. Tiggaat tammajuitsussanik piniartitsinermi piniagassat kulavaallu norrallit piniaqqusaanngillat.
8.
Aqutsiveqarfik Qaanaaq: Pituffiup eqqaani piniarfimmi Kangaarsummi (Kap Atholl) inuussutissarsiutigalugu sunngiffimmilu umimmanniarnissamut umimmattassiissutit 60-iupput. Piniarfimmi Nuna Inglefield aamma Nuna Prudhoe-mi inuussutissarsiutigalugu sunngiffimmilu umimmanniarnissamut umimmattassiissutit allannguuteqaratik ataatsimut katillugit 60-iupput. Tiggaat tammajuitsussanik piniartitsinermi piniagassat aamma kulavaat norrallit piniaqqusaanngillat.
9.
Aqutsiveqarfik Ivittuut: Minnerpaaffiliinermik kisitsineq 2024-mi ingerlanneqartoq aamma Kommune Kujallermut 2025-mi nuussinerit tunngavigalugit aqutsiveqarfik Paamiut-nut Arsuk ilanngullugu inuussutissarsiutigalugu aamma sunngiffimmi piniarnissamut umimmattassiissutit allannguuteqaratik 30-upput, inersimasut 15-it aamma 1-2-nik ukiullit 15-it, piffissami 1. aggusti-miit 15. oktobari ilanngullugu piniarneqarsinnaasut. Tiggaat tammajuitsussanik piniartitsinermi piniagassat aamma kulavaat norrallit piniaqqusaanngillat.
10.
Umimmaqarfik Nanortalik: Umimmaqarfimmi qulimiguulimmik kisitsineq 2024-mi ingerlanneqartoq tunngavigalugu umimmattassiissutit arfiniliunissaat piffissami 1. aggustimiit 15. oktobari ilanngullugu piniarneqarsinnaasut aalajangerneqarpoq. Tiggaat tammajuitsussanik piniartitsinermi piniagassat aamma kulavaat norrallit piniaqqusaanngillat.
11.
Aqutsiveqarfik Sigguk: Inuussutissarsiutigalugu aamma sunngiffimmi umimmanniarneq 1. aggusti-mi aallartissaaq 15. oktobari ilanngullugu ingerlassalluni. Umimmattassiissutit allannguuteqaratik 150-iupput aqutsiveqarfinnut Upernavik-mut aamma Uummannaq-mut agguataarneqareersut. Tiggaat tammajuitsussanik piniartitsinermi piniagassat aamma kulavaat norrallit piniaqqusaanngillat.
12.
Aqutsiveqarfik Ittoqqortoormiit: A) Immikkut ittumik iliuuseqarnikkut inuussutissarsiutigalugu piniarsinnaanermik allagartallit piffissami 15.07.2026 – 31.07.2026-mi inummut ataatsimut amerlanerpaamik umimmannik marloraarsinnaatitaassapput. B) Inuussutissarsiutigalugu aamma sunngiffimmi umimmanniarneq 1. aggustimi aallartissaaq 15. oktobari ilanngullugu ingerlassaaq aammattaaq 25. novembari-miit 23. decembari ilanngullugu ingerlassalluni. Aqutsiveqarfik Ittoqqortoormiit-nut umimmattassiissutit piffissaliussanut taakkununnga marlunnut allannguuteqaratik ataatsimut katillugit 115-iupput. Tiggaat tammajuitsussanik piniartitsinermi piniagassat aamma kulavaat norrallit piniaqqusaanngillat.
13.
Umimmaat Nuup eqqaanut ingerlaarnikut allallu qulaani taaneqanngitsut eqqissisimatitaapput.
Piniarnermut allagartap 2026-mi kingusinnerpaamik 30. apriilimi akilereersimanissaa pillugu piumasaqaat inuussutissarsiutigalugu aamma sunngiffimmi piniartunut tamanut atuuppoq. Taamatut aamma sunngiffimmi piniarnermut akuersissutit inunnut ukiut kingulliit qulit iluanni sivikinnerpaamik ataavartumillu ukiuni marlunni Kalaallit Nunaanni najugalittut inuit nalunaarsorsimaffiannut nalunaarneqarsimasunut taamaallaat tunniunneqarsinnaanerat pillugu piumasaqaat atuuppoq.
Tuttut aamma umimmaat pillugit nalunaarutit nutaat naapertorlugit inunnut 2025-mi aasaaneranut ukiaaneranullu pisanik nalunaaruteqarnikunut taamaallaat akuersissutinik tunniussisoqarsinnaavoq, kiisalu qinnuteqartunut nutaanut piumasaqaatinik atuuttunik naammassinnittunut. 

Inatsisartut inatsisaat nr. 34, 13. juuni 2023-meersumi § 13 malillugu piniakkanik killilersukkanik inuussutissarsiutigalugu piniarnissamut aallaaniarnissamullu akuersissut akuersissuteqarnerlu, inunnut 15-inik ukioqalereersunut inuussutissarsiutigalugulu piniarnermut allagartamik pigisaqartunut qinnuteqarnerup kingorna tunniunneqarsinnaapput.

§ 14, imm. 1 innersuutigalugu  piniakkanik killilersukkanik sunngiffimmi piniarsinnaanermut aallaaniarsinnaanermullu akuersissut, qinnuteqarnerup kingorna inunnut 15-inik ukioqalereersimasunut Kalaallit Nunaannilu aalajangersimasumik najugaqartunut, piffissarlu qinnuteqarfik sioqqullugu ukiuni kingullerni marlunni Kalaallit Nunaanni ataannartumik aalajangersimasumik najugaqareersimasunut tunniunneqarsinnaapput.

Meeraq aqqaneq-marlunnik ukioqalereersimasoq sulili 15-inik ukioqalersimanngitsoq piniarnermut aallaaniarnermullu peqataasinnaavoq piumasaqaatit tulliiniittut malillugit:

1)  Meeraq aallaammik nassataqarsimappat aamma meeqqap igeriarnerani, meeqqap angajoqqaavinit nakkutiginnittumilluunniit allaganngorlugu akuersissummik peqarnikkut, meeqqap angajoqqaavisa, nakkutiginnittuata imaluunniit inuup 18-inik ukioqalereersimasup meeraq 1 meterisut qanitsigalugu ilitsersussavaa.

2) Aallaasip sulloqqortussusia inatsimmi atuutsinneqartoq qaqugukkulluunniit malinneqassaaq.

3)  Inuk meeqqamik ilitsersuisuusoq, piniarnermut aallaaniarnermullu pineqartumut akuersissummik atuuttumik peqassaaq.

Uumasut meeqqamit pisarineqartut inummit piniarnerup nalaani meeqqamut ilitsersuisumit pisatut nalunaarsorneqassapput.

Inussiarnersumik inuulluaqqusillunga
AC-Fuldmægtig Nuka Møller Lund

Aalisarnermut, Piniarnermut, Nunalerinermut Imminullu Pilersornermut Naalakkersuisoqarfik

Tlf.: +299 34 53 45 aamma Mail: numl@nanoq.gl
Ilanngussaq 1: Pisassiissutinut il. il. tunngavilersuutit.

Ilanngussaq 2: Piniarfinni ataasiakkaani piniarnissamut piffissaliussat pisassiissutillu.

Ilanngussaq 3: Kalaallit Nunaata kitaani tuttunut Piniarfik 1-11.

Ilanngussaq 4: Kalaallit Nunaanni umimmaqatigiit.

Ilanngussaq 5: Maniitsup aqutsiveqarfiani umimmannut Piniarfik 1, 2, 3 aamma 4.

Ilanngussaq 6: Tuttunut Piniarfik 11.

Ilanngussaq 7: Umimmaqarfik Naternaq.
Ilanngussaq 8: Umimmaqarfik Nanortalik.

Ilanngussaq 9: Ukiuni 2022-mi, 2023-mi aamma 2024-mi tuttutanik kisitsisit.

Ilanngussaq 10: Tuttut angutivissat tippattut pisarineqartut qimanneqartarnerat.
Ilanngussaq 1: Pisassiissutinut il. il. tunngavilersuutit.
Tuttut:

Tunngavilersuutit: Piniarfinni arlalinni tuttut angutivissat tippalernikut pisarineqartut qimaannarneqartartunik arlalissuarnik naammattuisoqartarnera pillugu piniartut ilisimasaat malillugu tuttut angutivissat tippassinnaasut oktobari naallugu nuliunerup nalaani piniaqqusaannginnissaat siunnersuutigineqarpoq.    

Ilisimatitsissut: Tuttut piniagaanerat illersugaanerallu pillugit Namminersorlutik Oqartussat nalunaarutaat nr. 50 3. juuli-meersoq 2025 pisanik nalunaaruteqarnissaq inatsisit malillugit pisussaaffiuvoq, tamannalu isumaqarpoq 2025-mi pisanik nalunaaruteqareersunut taamaallaat kiisalu qinnuteqartunut nutaanut piumasaqaatinik naammassinnittunut  akuersissutinik tunniussisoqarsinnaasoq.
Erseqqissaatigineqarpoq qamuteralaat, ATV-t kiisalu qamutit motoorinik ingerlatillit allat tuttunik malersuinermi piniarnermilu atornissaat inerteqqutaammat.
Umimmaat:

Tunngavilersuutit: Aqutsiveqarfimmi Maniitsumi umimmanniarnerup 1. aggusti-mi aallartinnissaa aalajangerneqarpoq, imm. 5 takuuk. Ileqqutoqqat malillugit umimmanniarnerup neqinillu panertulisarnerup APNIPN-miit pingaartinneqarnera tassani tunngaviuvoq. Umimmannik akornusiisarnerup pingaartumik ukiuunerani umimmanniarnerup assartuutinillu motoorilinnik annertuumik atuinerup nalaani pisartup allatigut millisinneqarnissaa taamatullu aamma assartuutinik motorilinnik umimmanniarnermi atueriaatsip allanngortinneqarnissaa qaammarsaanikkkut sulissutigineqarpoq. 
Umimmaat piniagaanerat illersugaanerallu pillugit nalunaarummi nutaami § 4, imm. 2, kiisalu § 11, imm. 1 malillugit ukiumut pisassiissutit tamarmiusut Naalakkersuisumit aalajangersarneqareerpata, periarfissaavoq kommunimut pisassiissutit tamarmiusut ilaannik qimussimik umimmanniarnissamut aalajangersarneqarnissaanut. 
Taamatut pisoqassatillugu kommunip § 4, imm. 2, naapertorlugu pisassiissutaanerat akuersissummi nalunaarsussavaa.

Ilisimatitsissut: Umimmaat piniagaanerat illersugaanerallu pillugit Namminersorlutik Oqartussat nalunaarutaat nr. 58 24. juuli-meersoq 2025 pisanik nalunaaruteqarnissaq inatsisit malillugit pisussaaffiuvoq, tamannalu isumaqarpoq 2025-mi pisanik nalunaaruteqareersunut taamaallaat kiisalu qinnuteqartunut nutaanut piumasaqaatinik naammassinnittunut  akuersissutinik tunniussisoqarsinnaasoq.

Erseqqissaatit: Erseqqissaatigineqarpoq qamuteralaat, ATV-t aamma qamutit motoorillit allat umimmannik malersuinermi piniarnermilu atornissaat inerteqqutaammat.

Ilanngussaq 2: Nunap immikkoortuini piniarnissamut piffissaliussat pisassiissutillu

Tuttussagaanni umimmassagaannilu akuersissuteqarnissaq piumasarineqarpoq. Takussutissani ataaniittuni pisassiissutit agguarneri piniarnissamullu piffissat aqutsiveqarfinni ataasiakkaani qanoq inissisimanersut takuneqarsinnaapput.

Pisarineqartut PINIARNEQ-mi pisaqarnermi immersugassaq atorlugu imaluunniit www.sullissivik.gl aqqutigalugu nalunaarutigineqartussaapput, immikkullu immersugassaq akuersissutip tunuaniittoq kommunemut utertinneqartussaalluni imaluunniit digitalikkut assingusumik nalunaarutigineqassalluni.
Tuttuttassiissutit piniarnissamullu piffissat - Aasaanerani ukiaaneranilu 2026 

(ungalusimasuni kisitsisit aasaanerani ukiaaneranilu 2025-mi pisassiissutaapput)
	Kalaallit Nunaata Kitaa A - Qaanaap aqutsiveqarfia

	Tuttoqarfik 
	Pisassiissutit 
	Piniarnissamut piffissaliussat 

	Nuna Inglefield

(Piniarfik 10)
	86 (86)
	Inuuss. aamma sunng. piniarneq: 1. aggusti - 31. decembari

	Kangerluarsorujuk 

(Piniarfik 9)

(tuttut nujuitsut nuutat)
	Killeqanngillat 
	Inuuss. aamma sunng. piniarneq: 1. aggusti - 31. decembari


	Nuna Prudhoe 

(Piniarfik 10)
	86 (86)
	Inuuss. aamma sunng. piniarneq: 1. aggusti - 31. decembari


	Katillugit
	172 (172)
	

	Avannaata Kommunia 1. aggusti - 31. decembarip iluani piniarnissamut piffissaliussamik piffissaliussanilluunniit aalajangiisinnaavoq. 

Avannaata Kommuniata pisassiissutaasut aqutsiveqarfimmi inuussutissarsiorlugu sunngiffimmilu piniartunut agguaassavai. 
Qamuteralaat ATV-llu tuttunik malersuinermi piniarnermilu atornissaat inerteqqutaavoq.


	Kalaallit Nunaata Kitaa A – Pituffik

	Tuttoqarfik
	Pisassiissutit
	Piniarnissamut piffissaliussat

	Kangerluarsorujuk 
(Piniarfik 9) 

(tuttut nujuitsut nuutat)
	Killeqanngillat
	Sunngiffimmi piniarneq: 1. aggusti - 31. decembari

	Pituffimmi innuttaasut atuuttumik piniarnermik allagartallit tuttut nujuitsut Kangerluarsorujummut nuunneqarnikut piniarsinnaavaat.

Qamuteralaat ATV-llu tuttunik malersuinermi piniarnermilu atornissaat inerteqqutaavoq.


	Kalaallit Nunaata Kitaa B - Piniarfik Nuussuaq

	Aqutsiveqarfik
	Pisassiissutit
	Piniarnissamut piffissaliussat

	Upernavik 
	44 (44)
	Inuussutissarsiutigalugu piniarneq: 1. aggusti – 15. oktobari 

Sunngiffimmi piniarneq: 1. aggusti - 30. septembari

	Uummannaq 
	162 (162)
	Inuussutissarsiutigalugu piniarneq: 1. aggusti - 15. oktobari
Sunngiffimmi piniarneq: 1. aggusti – 30. septembari

	Ilulissat 
	180 (180)
	Inuussutissarsiutigalugu piniarneq: 1. aggusti - 15. oktobari
Sunngiffimmi piniarneq: 1. aggusti - 30. septembari

	Qeqertarsuaq
	44 (44)
	Inuussutissarsiutigalugu piniarneq: 1. aggusti - 15. oktobari
Sunngiffimmi piniarneq: 1. aggusti – 30. septembari

	Qasigiannguit 
	44 (44)
	Inuussutissarsiutigalugu piniarneq: 1. aggusti - 15. oktobari
Sunngiffimmi piniarneq: 1. aggusti – 30. septembari

	Katillugit
	474 (474)
	

	Avannaata Kommuniata pisassiissutaasut inuussutissarsiutigalugu sunngiffimmilu piniartunut aqutsiveqarfik Upernavimmeersunut, Uummannameersunut aamma Ilulissaneersunut agguaassavai.

Kommune Qeqertaliup pisassiissutaasut inuussutissarsiutigalugu sunngiffimmilu piniartunut aqutsiveqarfik Qeqertarsuarmeersunut aamma Qasigiannguaneersunut agguaassavai.

Qamuteralaat ATV-llu tuttunik malersuinermi piniarnermilu atornissaat inerteqqutaavoq.


	Kalaallit Nunaata Kitaa B – Piniarfik 1-7 aamma 11

	Nunap immikkoortua
	Pisassiissutit
	Piniarnissamut piffissaliussat

	Naternaq (Piniarfik 1)
	Killeqanngillat
	Inuussutissarsiutigalugu piniarneq: 1. aggusti - 15. oktobari

Sunngiffimmi piniarneq: 1. aggusti – 30. septembari

	Sisimiut-Kangerlussuaq

(Piniarfik 2)
	Killeqanngillat
	Inuussutissarsiutigalugu piniarneq: 1. aggusti – 31. decembari

Sunngiffimmi piniarneq: 1. aggusti – 31. oktobari

	Akia-Maniitsoq

(Piniarfik 3)
	Killeqanngillat
	Inuussutissarsiutigalugu piniarneq: 1. aggusti - 31. decembari

Sunngiffimmi piniarneq: 1. aggusti – 31. oktobari

	Ameralik (Piniarfik 4)
	Killeqanngillat
	Inuussutissarsiutigalugu piniarneq: 1. aggusti - 31. decembari

Sunngiffimmi piniarneq: 1. aggusti – 31. oktobari

	Qeqertarsuatsiaat

(Piniarfik 5) 
	Killeqanngillat
	Inuussutissarsiutigalugu piniarneq: 1. aggusti – 15. oktobari 

Sunngiffimmi piniarneq: 1. aggusti – 30. septembari

	Qassit aamma Neria

(Piniarfik 6 aamma 7)
	Killeqanngillat
	Inuussutissarsiutigalugu piniarneq: 1. aggusti – 15. oktobari 

Sunngiffimmi piniarneq: 1. aggusti - 30. septembari

	Piniarfik 11 


	Killeqanngillat
	Inuussutissarsiutigalugu piniarneq: 1. aggusti – 15. oktobari 

Sunngiffimmi piniarneq: 1. aggusti - 30. septembari

	Kommunit akuersissutinik inuussutissarsiutigalugu sunngiffimmilu piniartunut qinnuteqarnikkut tunniussissapput.

Qamuteralaat ATV-llu tuttunik malersuinermi piniarnermilu atornissaat inerteqqutaavoq.


Umimmattassiissutit piniarnissamullu piffissaliussat
Aasaanerani aamma ukiaanerani 2026 

(ungalusimasuni kisitsisit aasaanerani ukiaaneranilu 2025-mi pisassiissutaapput)

	Aqutsiveqarfik Qaanaaq

	Umimmaqarfik
	Pisassiissutit 
	Piniarnissamut piffissaliussat

	Nuna Inglefield aamma Nuna Prudhoe
	60 (60)
	Inuuss. aamma sunngiffimmi piniarneq: 1. aggusti - 31. decembari


	Kangaarsuk (Kap Atholl) 
	60 (60)
	Inuuss. aamma sunngiffimmi piniarneq: 1. aggusti - 31. decembari

	Katillugit
	120 (120)
	

	Avannaata Kommunia 1. aggusti - 31. decembari iluani piniarnissamut piffissaliussamik piffissaliusanilluunniit aalajangiisinnaavoq. 

Avannaata Kommuniata pisassiissutaasut aqutsiveqarfimmi inuussutissarsiutigalugu sunngiffimmilu piniartunut agguaassavai. 
Qamuteralaat ATV-llu umimmannik malersuinermi piniarnermilu atornissaat inerteqqutaavoq.


	Siggummi umimmaqarfik

	Aqutsiveqarfik
	Pisassiissutit 
	Piniarnissamut piffissaliussat

	Uummannaq 
	75 (75)
	Inuuss. aamma sunngiffimmi piniarneq:   1. aggusti - 15. oktobari


	Upernavik 
	75 (75)
	Inuuss. aamma sunngiffimmi piniarneq:   1. aggusti - 15. oktobari 



	Katillugit
	150 (150)
	

	Avannaata Kommuniata pisassiissutaasut aqutsiveqarfimmi inuussutissarsiutigalugu sunngiffimmilu piniartunut agguaassavai.
Qamuteralaat ATV-llu umimmannik malersuinermi piniarnermilu atornissaat inerteqqutaavoq. 


	Umimmaqarfik Naternaq

	Aqutsiveqarfik
	Pisassiissutit 
	Piniarnissamut piffissaliussat

	Aasiaat 
	26 (26)
	Inuuss. aamma sunngiffimmi piniarneq: 1. aggusti - 15. oktobari 

	Qasigiannguit 
	26 (26)
	Inuuss. aamma sunngiffimmi piniarneq: 1. aggusti - 15. oktobari


	Kangaatsiaq 
	26 (26)


	Inuuss. aamma sunngiffimmi piniarneq: 1. aggusti - 15. oktobari


	Ilulissat


	21 (21)
	Inuuss. aamma sunngiffimmi piniarneq: 1. aggusti - 15. oktobari


	Qeqertarsuaq


	21 (21)
	Inuuss. aamma sunngiffimmi piniarneq: 1. aggusti - 15. oktobari


	Katillugit
	120 (120)
	

	Avannaata Kommuniata pisassiissutit inuussutissarsiutigalugu sunngiffimmilu piniartunut aqutsiveqarfik Ilulissaneersunut agguaassavai.

Kommune Qeqertaliup pisassiissutit aqutsiveqarfinni sinnerini inuussutissarsiutigalugu sunngiffimmilu piniartunut agguaassavai.

Qamuteralaat ATV-llu umimmannik malersuinermi piniarnermilu atornissaat inerteqqutaavoq.


	Umimmaqarfik Sisimiut 

	Aqutsiveqarfik
	Pisassiissutit 
	Piniarnissamut piffissaliussat

	Sisimiut 
	Ukiaq: 300 (300)


	Inuuss. sunngiffimmilu piniarneq: 1. aggusti - 15. oktobari

	Kangaatsiaq 
	Ukiaq: 100 (100)
	Inuuss. sunngiffimmilu piniarneq: 1. aggusti - 15. oktobari

	Katillugit
	Ukiaq: 400 (400) 


	

	Qeqqata Kommuniata aamma Kommune Qeqertaliup pisassiissutit aqutsiveqarfinni inuussutissarsiutigalugu sunngiffimmilu piniartunut agguaassavai. Qamuteralaat ATV-llu umimmannik malersuinermi piniarnermilu atornissaat inerteqqutaavoq. 


	Aqutsiveqarfik Maniitsoq 

	Aqutsiveqarfik
	Pisassiissutit 
	Piniarnissamut piffissaliussat – Piniarfik 1

	Maniitsoq aamma Sisimiut
	Killeqanngillat
	Inuuss. sunngiffimmilu piniarneq: 1. aggusti – 15. oktobari



	Aqutsiveqarfik
	Pisassiissutit
	Piniarnissamut piffissaliussat – Piniarfik 2

	Maniitsoq aamma Sisimiut
	Killeqanngillat
	Inuuss. sunngiffimmilu piniarneq: 1. aggusti – 15. oktobari

	Aqutsiveqarfik
	Pisassiissutit
	Piniarnissamut piffissaliussat – Piniarfik 3


	Maniitsoq aamma Sisimiut

	Killeqanngillat


	Inuuss. sunngiffimmilu piniarneq: 1. aggusti - 15. oktobari



	Aqutsiveqarfik
	Pisassiissutit
	Piniarnissamut piffissaliussat – Piniarfik 4

	Maniitsoq aamma Sisimiut
	Killeqanngillat
	Inuuss. sunngiffimmilu piniarneq: 1. aggusti – 15. oktobari

	Aqutsiveqarfik
	Pisassiissutit
	Piniarnissamut piffissaliussat 1, 2, 3 aamma 4

	Avannaata Kommunia
	50-t
	Inuuss. sunngiffimmilu piniarneq: 1. aggusti – 15. oktobari

	Kommune Qeqertalik
	50-t
	Inuuss. sunngiffimmilu piniarneq: 1. aggusti – 15. oktobari

	Kommuneqarfik Sermersooq
	180-t
	Inuuss. sunngiffimmilu piniarneq: 1. aggusti – 15. oktobari

	Kommune Kujalleq
	30-t
	Inuuss. sunngiffimmilu piniarneq: 1. aggusti – 15. oktobari

	Kangerlussuup eqqaani nunaminertaq piniarfigeqqusaanngitsoq akuersissutini takuneqarsinnaavoq. 

Qamuteralaat ATV-llu umimmannik malersuinermi piniarnermilu atornissaat inerteqqutaavoq.


	Umimmaqarfik Ivittuut 

	Aqutsiveqarfik
	Pisassiissutit 
	Piniarnissamut piffissaliussat

	Paamiut Arsuk ilanngullugu
	  30 (30)
	Inuuss. piniarneq: 1. aggusti – 15. oktobari
Sunng. piniarneq: 1. aggusti – 15. oktobari

	Katillugit
	  30 (30)
	

	Kommuneqarfik Sermersuup pisassiissutit inuussutissarsiutigalugu sunngiffimmilu piniartunut agguaassavai.

Qamuteralaat ATV-llu umimmannik malersuinermi piniarnermilu atornissaat inerteqqutaavoq. 


	Umimmaqarfik Nanortalik 

	Aqutsiveqarfik
	Pisassiissutit 
	Piniarnissamut piffissaliussat

	Nanortalik 
	 6 (9)
	Inuuss. piniarneq: 1. aggusti – 15. oktobari
Sunng. piniarneq: 1. aggusti – 15. oktobari

	Katillugit
	 6 (9) 
	

	Kommune Kujalliup pisassiissutit inuussutissarsiutigalugu sunngiffimmilu piniartunut agguaassavai.

Qamuteralaat ATV-llu umimmannik malersuinermi piniarnermilu atornissaat inerteqqutaavoq. 


	Ittoqqortoormiuni umimmaqarfik

	Umimmaqarfik
	Pisassiissutit 
	Piniarnissamut piffissaliussat

	Scoresbysundip Kangerluani, Jameson-ip aamma Liverpool-ip nunaanni
	20-t, inummut amerlanerpaa-mik marluk
	Inuussutissarsiutigalugu piniarneq: 15. Juli – 31. juli

	Scoresbysundip Kangerluani, Jameson-ip aamma Liverpool-ip nunaanni
	95 (95)
	Inuuss. sunngiffimmilu piniarneq: 1. aggusti - 15. oktobari
Inuuss. sunngiffimmilu piniarneq: 25. novembari – 23. decembari

	Katillugit
	115 (115)
	

	Kommuneqarfik Sermersuup pisassiissutit inuussutissarsiutigalugu sunngiffimmilu piniartunut agguaassavai. 

Qamuteralaat ATV-llu pisanik assartuinermut atornissaat pillugu Kommuneqarfik Sermersuummut qinnuteqartoqassaaq.
Qamuteralaat ATV-llu umimmannik malersuinermi piniarnermilu atornissaat inerteqqutaavoq.


Ilanngussaq 3: Kalaallit Nunaata Kitaani tuttunik Piniarfik 1-11

Ilanngussaq 4: Kalaallit Nunaanni umimmaqatigiit

Figur 2. De ni moskusbestande hvor fangst var tifladt 2011, angivet med rad skravering. Omrddernes
starrelse og form er tilnzermelsesvis og antyder bestandenes brug af omrddet mere end den faktuelie
hestandsstarrelse. Det relativt lille omrdde ved Kangerlussuaq indeholder f. eks. den storste
moskusbestand i Vestgraniand. Den store moskushestand i Nordastgraniands Nationalparken er ikke
angivet pd kortet fordi jagt ikke er tifladt. En mindre bestand af uke ndt sterrelse i Nuuk-omrddet
angivet med bid ring.




                        

Ilanngussaq 5: Maniitsup aqutsiveqarfiani umimmannik Piniarfik 1, 2, 3 aamma 4

Ilanngussaq 6: Tuttunut Piniarfik 11.

Ilanngussaq 7: Umimmaqarfik Naternaq Ussuit Nunaat, Ipiutaarsuup Nunaa aamma Eqalummiut Nunaat ilanngullugit.

Ilanngussaq 8: Umimmaqarfik Nanortalik. 

Ilanngussaq 9: Ukiuni 2022-mi, 2023-mi aamma 2024-mi tuttutanik kisitsisit.

	Tuttut 2022
	Aggusti
	Septembari
	Oktobari
	Novembari 
	Decembari

	Nuuk
	1.297
	1.449
	  697
	 462
	 358

	Maniitsoq
	   652
	   527
	  224
	 102
	   51

	Sisimiut
	   943
	1.140   
	  430
	 372
	 229


	Tuttut 2023
	Aggusti
	Septembari
	Oktobari
	Novembari 
	Decembari

	Nuuk
	1.354
	1.722
	   459
	  257 
	  254

	Maniitsoq
	   701
	   645
	   203
	    63
	    39

	Sisimiut
	   880
	1.052
	   321
	  211
	  220


	Tuttut 2024
	Aggusti
	Septembari
	Oktobari
	Novembari 
	Decembari

	Nuuk
	1.428
	1.601
	
	
	

	Maniitsoq
	   617
	   379
	
	
	

	Sisimiut
	   837
	   895
	
	
	


Tuttutanik kisitsisit malillugit 2023-mi ukiumi piniarnermik sivitsuiffiusumi sisamaanni Piniarfik 2-mi, Piniarfik 3-mi aamma Piniarfik 4-mi ukiup naalernerani qaammatini kingullerni tuttunik pisaqartoqartalerpoq. Tuttutanik kisitsisit 2024-mi oktobarimiit, novembarimiit aamma decembarimiit PINIARNEQ 2025-mi pisanik immersuiffissamik aatsaat nalunaarutigineqassapput. 
Tabiili 8. maajimi 2026 nutarterneqarpoq.

Ilanngussaq 10: Tuttut angutivissat oktobarimi pisarineqartut qimaannarneqartarnerat.

APNIPN tuttut angutivissat oktobarimi tippassinnaasut nuliunerup nalaani pisarineqartut qimaannarneqartullu pillugit saaffiginnissutinik arlalinnik tigusaqarnikuuvoq. Tamannalu akuerineqarsinnaanngilaq nalunaarummi malittarisassat unioqqutinneqarput.

